Evttohus ● Forslag

|  |  |
| --- | --- |
| Áššis/til sak: | 003/21 Sametingets reviderte budsjett 2021 |
| Lávdegoddi/komité: | Plan- og finanskomité |
| Joavku/gruppe: | Nordkalottfolket og Høyre |
| Áirasa namma/representantens navn: | Toril Bakken Kåven og Lars Filip Paulsen |

**Forslag til endringer i Sametingsrådets innstilling**

*Endring i:*

**Kapitel 4 Språk**

*Tillegg:*

**Lulesamisk profilskole – akutt førstehjelp**

Det settes av 1.000.000 kr til Hábmera suohkan – Hamarøy kommunes prosjekt lulesamisk profilskole.

Riksrevisjonen kommer med en nedslående rapport når gjelder samisk undervisning (Riksrevisjonens undersøkelse av samiske elevers rett til opplæring i og på samisk (2019-2020)). Ingen aktører kan si noe om kvaliteten på undervisningen som gis, og riksrevisjonens funn viser både til lærermangel som et vedvarende problem, mangel på læremidler som svekker opplæringstilbudet og generell svakhet i organiseringen av fjernundervisningstilbudet.

Lulesamisk språk er det samiske språket som har størst utfordringer ihht opplæring i og på samisk.
Drag skole er den eneste skolen hvor elevene får opplæring i og på lulesamisk, altså førstespråks undervisning. Kommunen er i en prosess som skal skissere innhold, organisering, eierskap, modell på undervisning, samt økonomisk og sosial bærekraft av profilskolen på lengre sikt. Det er derimot behov for akutt førstehjelp for lærerne og elevene ved skolen hva gjelder språklige tiltak.
Sametingets læremiddelproduksjon for lulesamisk språk er ikke tilfredsstillende, og elevene undervises fortsatt i lærebøker etter reform L97. Det er behov for å ansette noen lokalt som oversetter og lager lydfiler av ulike bøker som de samiske lærerne ved skolen ønsker å ta i bruk.

Oppdragsgiver: Sametinget

Oppdragsutfører: Hábmera suohkan - Hamarøy kommune

*Tillegg;*

**Sørsamisk språk -og kulturteam**

Det settes av 1.000.000 kr til et ambulerende sørsamisk språk- og kulturteam- nytt prosjekt.

Sametinget la i prinsippet ned bokbussen, som en av de sterkeste språk- og kulturbærerne i sørsamisk område. Sørsamisk språk trenger derfor nå ekstraordinære tiltak.
Bokbussen var en ambulerende tjeneste som svært mange i sørsamisk område savner. Området er geografisk stort, og det er behov for ulike tjenester i ulike deler av sørsamisk område.

Vi kjenner til at norske lærebøker har lite informasjon og kunnskap om samer og samiske forhold. Og kunnskap om sørsamiske forhold er særdeles mangelfull. For sørsamisk språk -og område er den lokale kunnskapen om språk, kultur og samfunnsliv viktig. Det er behov for mer kunnskap om lokal, sørsamisk språk- og kulturhistorie innen barnehage- og skolesektoren, og dette er noe som har potensiale til å utvikles i et slikt team. Utlån av litteratur er viktig og Sametinget har ansatt egen sørsamisk litteraturveilder, og det er naturlig at også dette kobles inn i teamet. I tillegg vil og annen språk- og kulturaktiviteter være en sentral del av teamet som skal ha en ambulerende tjeneste i sørsamisk område.

Oppdragsgiver: Sametinget

Oppdragsutfører: En av de sørsamiske forvaltningskommunene kan være vertskommune

*Tillegg;*
**Samisk sosialt entreprenørskap for samisk språk – søkerbasert ordning**

Det settes av kr 1.000.000

Mål: utvikle modeller for god og stabil samiskundervisning i skolen

Tiltak; forprosjekter som skisserer modeller for samisk språkundervisning i offentlig skole

Denne ordningen skal invitere private, organisasjoner og offentlige instanser til samarbeid om forprosjekter som kan realiseres inn i den offentlige skolen slik at alle elever med krav om samiskundervisning får en reell og faglig god undervisning i samisk språk

Søknadsberettiget: offentlige organer, organisasjoner og privat næringsaktører

*Endring i:*

**Kapitel 7 Næringer**

*Tillegg;*

**Innlandsfiske som næring - forprosjekt**

Sametinget vil legge til rette for innlandsfiske som næring og til det trengs det et forprosjekt som vil kunne belyse mulighetene – og utfordringene

*Tillegg;*

**Samisk Innovasjons- og entreprenørskapsprogram**
Innovasjon og entreprenørskap skal øke småbedrifters tilgang til kapital for å finansiere utvikling og innovasjon. Det skal legges opp til økt samarbeid mellom bedrifter og hindringer for å fremme innovasjon skal identifiseres og bygges ned. Programmet har også mål om å bygge en kultur i samiske områder som fremmer entreprenørskap og innovasjon.

Innovasjons- og entreprenørskapsprogrammet skal ha særlig fokus på miljøvennlig innovasjon. Dette kan gjøres ved blant annet å støtte utvikling av produkter og tjenester eller forretningsmodeller som er positive for miljøet.

Programmet skal også søke å utvikle finansielle virkemidler, etablere støttefunksjoner for bedrifter og fremme nettverksbygging, klynger og kunnskapsoverføring på tvers av bransjer og næringer.

Sametingets andre virkemidler til næringsutvikling kan benyttes i tilknytning til dette programmet.

Prosjekteier: Sametinget

Utfører: Sápmi næringshage

kr 1.000.000 årlig

*Tillegg;*

**Flere næringsparker i samiske områder – forprosjekt – søkerbasert**

Det settes av kr 435.000,- til forprosjekt for utvikling av flere næringsparker i samiske områder. Forprosjektet skal beskrive modell, etableringsprosesser samt hvordan tilknytte etablering til lokalt næringsliv og samisk kulturforståelse. Prosjektet må også beskrive forankring i allerede eksisterende næringsparkprogram

Mål: utvikle flere næringsparker i samiske områder

*Tillegg;***Omstilling og utvikling ifm Korona**

Gjennom ei pressemelding 29.januar 2021 kommer regjeringen med 4.0 millioner til Sametinget i sine nye økonomiske tiltak for næringslivet.

Koronapandemien har allerede påvirket oss betydelig og ikke minst samiske samfunn, samisk kultur og næringsliv også. I Ođđasat onsdag 3.mars 2021 kommer det frem i en fersk rapport fra Telemarksforskning at samiske næringer er de som har lidd aller mest under koronapandemien, og særlig er turistbedrifter i Finnmark hardt rammet. Samiske områder er hardere rammet enn landet for øvrig. Bl.a kommer det frem at driftsutstyr må selges for at bedrifter ikke skal gå konkurs.

Koronapandemien har allerede påvirket oss langt inn i 2021. Dette tillater oss kraftige kutt i reisebudsjettene for både politisk og administrativt nivå på Sametinget.

Vi har allerede gjort betydelige innsparinger på reise -og møtebudsjettet for Sametingets plenum, sametingsrådet, fagkomiteer og administrasjonen. Økt tilskudd til næringslivet for omstilling og utvikling ifm. Korona vil være å følge opp rapporten fra Telemarksforskning.

Det settes av kr ytterligere 1.000.000 kr under variert næringsliv til dette

Mål: Småbedrifter i Sametingets geografiske område for næringssatsing og samiske næringer utenfor

Prioriteringer:

* Vedlikehold av reiselivsanlegg
* Opparbeidelse av nye distribusjons- og markedskanaler
* Kompetanseutvikling i bedrift
* Kontantstøtte til de som falt utenfor i den statlige ordningen

*Endring i:*

**Kapitel 10 Helse og sosial**

*Tillegg;*

**Samisk ressurs- og kunnskapssenter om vold i samiske samfunn - forprosjekt**

Det settes av kr 500.000,- til forprosjekt for etablering av et ressurs- og kunnskapssenter om vold i samiske samfunn

Forprosjektet skal skissere modell, hvordan kunnskap om samiske forhold skal formidles og forankres i offentlige organer samt økonomisk og sosial bærekraft

Oppdragsgiver: Sametinget

Oppdragsutfører: Árran i samarbeid med Jasska-prosjektet og Hamarøy kommune

|  |  |  |
| --- | --- | --- |
| **Revidert budsjett – tallendringer** |  |  |
| *POST* | *Tekst* | *Beløp* | *Beløp* |
| 4.4.1  | Særskilte rekrutteringstiltak, sør- og lulesamisk – prosjektSør- og lulesamisk språk trenger ikke administrativ oppfølging, de trenger konkrete tiltak!  | -1 800 000 |   |
| 14.2.  | Sametingsrådet - reduserte reise- og møtekostnader | -485 000 |  |
| 14.2.  | Sametingets plenum - reise- og reduserte møtekostnader | -1 000 000 |   |
| 15 | Administrativt nivå - reise- og reduserte møtekostnader | -3 500 000 |   |
| Ny post 4.4.1.  | Hjertespråket Lulesamisk profilskole - akutt førstehjelp |   | 1 000 000 |
| Ny post 4.4.1.  | HjertespråketAmbulerende sørsamisk språk- og kulturteam - forprosjekt |   | 1 000 000 |
| Ny post 4.4.1.  | HjertespråketSamisk sosial entreprenørskap - samiskundervisning |   | 1 000 000 |
| Ny post 7.3.1  | NæringInnlandsfiske som næring - forprosjekt |   | 350 000 |
| Ny post 7.3.1. | NæringSamisk Innovasjons- og entreprenørskapsprogram - nytt satsingsområde |   | 1 000 000 |
| Ny post 7.3.1 | NæringFlere næringsparker i samiske områder - søknadbasert |   | 435 000 |
| Post 7.3.2.  | NæringOmstilling og utvikling ifm Korona |   | 1 500 000 |
| Ny post 10.1.1.  | Helse og sosialSamisk ressurs- og kunnskapssenter om vold i samiske samfunn - forprosjekt |   | 500 000 |
|  | **Toalt**  | **-6 785 000** | **6 785 000** |